Үш қала сусыз, жарықсыз және жылусыз қалды
"Үш қала сусыз, жарықсыз және жылусыз қалды" | "https://abai.kz/post/109787"
TITLE: Үш қала сусыз, жарықсыз және жылусыз қалды
URL: https://abai.kz/post/109787
META: "Үш қала сусыз, жарықсыз және жылусыз қалды" | "https://abai.kz/post/109787"
DATE: 07.04.2020
AUTHOR(s): Abai.kz
TOTAL WORDS: 144
TEXT: Қостанай облысында ауа райының қолайсыздығына байланысты үш қала сусыз, жарықсыз және жылусыз қалды. Қостанай, Рудный, Лисаковск қалаларында электр беретін құрылғылар мен ағаштар, билбордтар мен ғимараттардың қаптамасы қираған. " Жарық бар кезде 11 хабарлама түсті. Оның үшеуі электр беру құрылғыларының қирағаны туралы болды. Қазір бүкіл қала бойынша ақпарат анықталып жатыр " - дейді Қостанай облысы әкімдігінің Ахуалдық орталығы басшысының міндетін атқарушы Әлішер Батырбеков. Ал, Рудный қалалық тұрғын үй-коммуналдық шаруашылық бөлімі жағдайды қалпына келтіріп жатқандарын айтады. « Қатты желден болған электр желілеріндегі апат салдарынан шахталар сусыз және электр жарығынсыз қалды. Су құбырындағы сорғылар электрмен жұмыс істеп жатыр, яғни бәрі байланыстырылған. Қазір қалпына келтіруге тырысып жатырмыз.Бірақ ауа-райының нашарлауына байланысты жөндеу жұмыстары қиынға соғады » - деді Рудный қалалық тұрғын үй-коммуналдық шаруашылық бөлімінің бастығы Олжас Өмірзақов. Сондай-ақ, Лисаковск тұрғындары су, электр энергиясы мен жылудың тоқтатылатындығын хабарлайды. Қостанайда автобус қатынасы тоқтатылды. Көптеген аймақтық жолдар көрінбейді. Бірнеше апат тіркелген. Abai.kz
